m4Social

IV Congrés de Competències Digitals.
2024-04-10 | Virtual
L’esdeveniment té l’objectiu de reflexionar i debatre al voltant d’un seguit de qüestions clau relacionades amb l’àmbit digital i inclourà conferències, taules rodones i diferents tallers pràctics i virtuals.
El Congrés és una iniciativa conjunta del Departament d’Empresa i Treball de la Generalitat de Catalunya, Barcelona Activa, Blanquerna – Universitat Ramon Llull i la Universitat Oberta de Catalunya i, aquesta edició, compta amb el suport d’Eurecat.
Més informació.

‘De l'Administració Digital a l'Administració Intel·ligent’
2024-03-13 15:00 - 17:00 (Europe/Madrid)
L’Administració Oberta de Catalunya impulsa la taula rodona ‘De l’Administració Digital a l’Administració Intel·ligent’, que tindrà lloc dimecres 13 de març de 16 a 18h en format online. L’objectiu de la jornada és analitzar quins són els reptes de l’Administració pública intel·ligent i del seu personal directiu; debatre com involucrar i empoderar digitalment la ciutadania i identificar com el personal directiu públic ha d’impulsar l’Administració intel·ligent.
Inscripcions aquí.

Seminari de presentació dels resultats de l’estudi de l’Observatori de les Bretxes Digitals
2024-03-06 08:30 - 11:30 | Centre Esplai al Prat de Llobregat (Barcelona)., Carrer del Riu Anoia, 42, 08820 El Prat de Llobregat, Barcelona, Barcelona, Barcelona, 08820, Espanya
Fundesplai organitza el primer seminari de presentació dels resultats de l’estudi de l’Observatori de les Bretxes Digitals (OBD) el pròxim dimecres 6 de març de 09.30 a 12.30 a l’aula Àgora de Centre Esplai al Prat de Llobregat (Barcelona).
L’OBD pretén ser una eina clau per mesurar i entendre les desigualtats en l’accés, l’ús i l’apropiació de les tecnologies de l’informació i la comunicació (TIC) a l’Estat espanyol.
L’acte comptarà amb la presència de professionals vinculades a l’àmbit de la recerca i també de professionals del Tercer Sector i l’administració pública, com Gerard Sentís, coordinador de m4Social, que participarà a la taula rodona ‘La investigación en el Tercer Sector, retos y desafíos’. Amb totes elles es farà un exercici de debat i revisió dels resultats obtinguts i de la necessitat d’incorporar els processos de recerca a la pràctica diària de les entitats del Tercer Sector centrades en l’alfabetització digital de persones en risc d’exclusió social.
Inscriu-t’hi!

Open Data Day 2024
2024-03-05 - 2024-03-06 | Ca l’Alier, C/ de Pere IV, 362, Sant Martí, Barcelona, Barcelona, 08019
Iniciativa Barcelona Open Data impulsa l’Open Data Day 2024, un esdeveniment anual que busca promoure el coneixement de dades obertes a escala mundial, el pròxim 6 de març a l’espai Ca l’Alier. Sota el títol ‘Projectes i estratègies de publicació i reutilització de dades obertes per una ciutat neta, endreçada, segura, amigable i accessible’, s’abordarà el repte de la seguretat, la coexistència d’usos i el manteniment de l’espai compartit que són les ciutats i municipis. També es donaran a conèixer els valors socials que aporten les dades obertes i com amb elles és possible aconseguir un espai públic amigable.
L’Open Data Day és una iniciativa a escala mundial que se celebra des de fa 11 anys i on grups d’arreu del món creen esdeveniments locals com els del dia 6 i utilitzen les dades obertes per crear aplicacions, visualitzacions, publicar anàlisis i impulsar que s’obrin les dades.
Inscriu-t’hi!

Barcelona Woman Acceleration Week 2024
2024-03-05 08:00 - 2024-03-07 16:00 | DFactory Barcelona, Carrer 27, 10-16, Sector BZ, Polígon industrial de Zona Franca Barcelona, Barcelona, Barcelona, 08040, Espanya
El Consorci de la Zona Franca de Barcelona i la Fundació Incyde organitzen la quarta edició de la BWAW (Barcelona Woman Acceleration Week), que se celebrarà els dies 5, 6 i 7 de març a DFactory Barcelona i s’emetrà per streaming a través de la seva pàgina web.
Aquesta iniciativa neix l’any 2021 amb l’objectiu d’avançar en la igualtat de gènere, la participació plena i la igualtat d’oportunitats de la dona en l’activitat econòmica d’àmbit local i global.
Imprescindible inscripció prèvia.

m4Social al MWC 2024
2024-02-29 11:00 - 13:00 | Fira Barcelona Gran Via, v. Joan Carles I, 64, L'Hospitalet de Llobregat, Barcelona, 08908, Espanya
Des de la Taula d’entitats del Tercer Sector Social de Catalunya, a través de m4Social i en col·laboració amb l’European Social Network (ESN), organitzem una nova jornada al Mobile World Congress (MWC) el 29 de febrer entre les 12 i les 14h. Aquest cop posarem el focus en els riscos i oportunitats que presenta la intel·ligència artificial en relació amb la garantia dels drets socials. Per aprofundir-hi, es presentaran dos informes, es compartiran experiències i bones pràctiques d’entitats socials i es promourà un debat obert per conèixer com les administracions gestionen aquest nou paradigma.
L’acte està obert només a les federacions de la Taula del Tercer Sector que, prèviament, hagin sol·licitat l’acreditació corresponent.
Programa:
12:00h Benvinguda
– Sra. Francina Alsina, presidenta de la Taula d’entitats del Tercer Sector Social de Catalunya.
– Sr. Alfonso Lara Montero, director de la European Social Network.
– Sr. Francesc Fajula, CEO de la Fundació Mobile World Capital Barcelona.
– Il·lma. Sra. Maria Eugènia Gay, segona tinenta d’alcaldia i àrea de Drets Socials, Cultura, Educació i Cicles de Vida de l’Ajuntament de Barcelona.
– Hble. Sr. Carles Campuzano, conseller de Drets Socials de la Generalitat de Catalunya.
12.20h Presentació de l’informe ‘Radar d’algoritmes d’IA i processos automatitzats per a l’accés als drets socials de la ciutadania de Catalunya’, a càrrec del Sr. Romén Adan, politòleg i coautor de l’estudi (KSNET).
12:30h Presentació de l’informe ‘Hacia un uso responsable de los algoritmos: métodos y herramientas para su auditoría y evaluación’ (Observatorio MWCapital), a càrrec del Dr. Juan Ignacio Criado Grande, professor titular de la Universidad Autónoma de Madrid i Director del Lab ITGesPub Innovación, Tecnología y Gestión Pública.
12.45h – 13:30h Els reptes de l’ús de la IA a l’Administració Pública
– Sra. Rosa Maria Fumàs, responsable del Pla de Transformació Digital dels Serveis Socials Bàsics, Generalitat de Catalunya.
– Sra. Sònia Fuertes, comissionada d’Acció Social, Ajuntament de Barcelona.
– Sr. Jose Luis Prieto Rivera, director gerent Agencia de Servicios Sociales y Dependencia, Junta de Andalucía.
– Sr. Juan Ignacio Criado Grande, professor titular de la Universidad Autónoma de Madrid i Director del Lab ITGesPub Innovación, Tecnología y Gestión Pública.
Modera: Sr. Alfonso Lara Montero, director de la European Social Network.
13:30 – 14:15h Intel·ligència artificial per a una millor acció social
– Sra. Pilar Rodríguez, adjunta a gerència i directora de la Unitat Operativa Sociosanitària de l’Associació Benestar i Desenvolupament (ABD), entitat membre de la Federació Catalana de Drogodependències.
– Sr. Jesús Hernández, director AccesibilidadEU i director Accesibilidad e Innovación de la Fundación ONCE.
– Sra. Dúnia Roselló, directora de Comunicació i Màrqueting de Suara Cooperativa.
– Sr. José Antonio Ondiviela Garcia, dir. Industry Government – Cities – Western Europe – Microsoft; dir. WW Observatory for Attractive Cities for talent.
– Sr. Cesar Buenadicha, cap de la Unitat de Discovery de BID Lab.
Modera: Sr. Gerard Sentís, responsable del projecte m4social de la Taula d’entitats del Tercer Sector Social de Catalunya
14:15h Tancament
L’acte es podrà seguir per streaming a través de la web del MWC Barcelona i de les xarxes de @m4Social i @MWCapital.

La dada en les entitats socials, un actiu estratègic
2024-02-15 15:00 - 17:00 | Virtual
La dada i la seva correcta governança prenen cada cop més importància en el món d’avui, també a les entitats socials, les quals poden disposar d’un gran volum de dades. L’ús de les dades, tant en suport digital com en els diversos formats dels documents, fa que sigui relativament fàcil la pèrdua de dades, l’absència d’interacció o la duplicitat.
Aquest webinar, organitzat conjuntament per Enginyers Voluntaris i la Taula d’Entitats del tercer Sector Social de Catalunya, a través del projecte m4Social, està orientat a membres dels òrgans de direcció d’entitats socials, així com als diversos col·lectius de professionals relacionats amb l’acció social.
No serà una sessió tècnica, sinó pragmàtica: s’exposaran casos on es podrà veure com unes dades ben estructurades i fiables aporten valor en les seves anàlisis i en la gestió i operatives que se’n deriven.
La inscripció prèvia és imprescindible.

El talent femení en l’ecosistema digital de Catalunya: vivències i oportunitats a Santa Bàrbara
2024-02-09 09:00 - 13:00 | SmartCentre de Santa Bàrbara, Carrer Mare de Déu de Montserrat, 28, Santa Bàrbara, Tarragona, 43570, Espanya
Amb l’objectiu de promoure i donar visibilitat al talent i al lideratge de la dona en l’àmbit de les tecnologies de la informació i la comunicació, neix el “Cicle DonaTIC. El talent femení en l’ecosistema digital de Catalunya: vivències i oportunitats”, gràcies a la col·laboració de les iniciatives Col·laboratori Catalunya, impulsada per la Generalitat de Catalunya i la Fundació i2CAT, i l’Oficina Accelera Pime per entorns rurals Secartys/Sinergia.
En aquesta nova sessió del cicle, l’SmartCentre de Santa Bàrbara presentarà el Necesser TIC, una campanya pensada per trencar amb els estereotips de gènere. L’objectiu és desplegar el concepte del Necesser TIC a tota Catalunya i que, mitjançant el canvi de perspectiva en l’ús d’aquest objecte, es promogui la visibilitat del poder de la dona i les seves capacitats en el sector TIC.
Inscripcions aquí.

Sessió informativa "Programa Plans de Transformació Digital"
2024-02-08 15:00 - 16:00 | Virtual
El 8 de febrer a les 16h, m4Social, el projecte d’innovació social de la Taula, en col·laboració amb Enginyers Voluntaris i Fundació migranodearena, organitza una sessió informativa en línia sobre el programa ‘Plans de Transformació Digital’, que aquest 2024 engega la seva quarta edició.

L’objectiu de la sessió, dirigida als equips directius de les entitats socials, és donar a conèixer els detalls i el funcionament del programa perquè la seva organització se’n pugui beneficiar i gaudir de l’acompanyament professional d’una persona voluntària, especialista en estratègia digital i d’organització, que les ajudarà a avançar cap a la transformació digital i a adoptar la innovació en el seu model i entorn de treball, des d’un punt de vista estratègic.
Inscripcions aquí

La Febrerada
2024-02-02 08:00 - 2024-02-03 01:00 | BLOC4BCN, Carrer de la Constitució, 19, Barcelona, Barcelona, 08014, Espanya
El 2 de febrer tindrà lloc la segona edició de la Febrerada, la trobada festiva i de reflexió de l’Economia Social i Solidària (ESS) de Barcelona. L’objectiu és generar un espai de trobada de diferents iniciatives per compartir reptes i avançar en la consolidació de l’ESS de manera coordinada i, alhora, visibilitzar que aquest ecosistema ja és una realitat a la ciutat.
La jornada es dividirà en dos moments: un espai matinal de reflexió a Bloc4BCN, de 9.30h a 14h, amb ponències inspiradores; una conversa sobre tecnologia i digitalització que comptarà amb la participació de m4Social; una visita i explicació del futur equipament BLOC4BCN, i un dinar de germanor. També inclourà un vespre i nit de festa a Paral·lel 62 de 19.30h a 00.59h, amb la programació d’un podcast en directe i concerts d’artistes amb l’objectiu d’obrir i apropar l’ESS a tota la ciutadania, en especial a la població jove.
L’accés a Paral•lel 62 serà lliure i gratuït, només cal inscripció prèvia per a l’espai del matí i per al programa dirigit per Anna Pacheco, que té aforament limitat per necessitats tècniques de l’espai.
La Febrerada s’emmarca en l’acord de ciutat per l’Estratègia de l’economia social i solidària a Barcelona 2030.
Programa.
Inscripcions.

L'impacte social de la tecnologia en l'àmbit de l'hàbitat
2024-01-23 11:00 - 12:00 | Virtual
És evident que la intel·ligència artificial (IA) està revolucionant el món empresarial actual. De fet, cada cop més, les decisions són preses per algoritmes sense la participació activa d’una persona.
L’existència d’aquestes màquines intel·ligents ens fa plantejar-nos preguntes com: fins a quin punt són justos aquests sistemes d’IA? Prenen aquests algoritmes millors decisions que les persones? On posem el límit sobre el que ha de ser decidit per una màquina i el que no? És això ètic?
ACCIÓ, l’agència pública per a la competitivitat de l’empresa catalana, organitza una sessió virtual on es farà una revisió de l’ètica aplicada a la IA, es parlarà del seu significat i del seu origen. També, es comentaran quins punts de fricció “ètics” s’estan donant en els sistemes d’IA actuals amb exemples reals. Finalment, es compartirà una guia que ajudarà a definir l’ètica per als sistemes d’IA.

Com la IA generativa serà capaç de transformar la teva empresa
2024-01-23 08:30 - 12:00 | ACCIÓ, Passeig de Gràcia, 129, Barcelona, Barcelona, 08008, España
La Intel·ligència Artificial finalment ha desenvolupat l’aplicació d’ús massiu ChatGPT, però aquesta no és l’única aplicació existent avui dia. Diàriament estan apareixent noves eines que transformaran el món tal com el coneixem avui. ACCIÓ, l’agència pública per a la competitivitat de l’empresa catalana, organitza un taller, dividit en dues sessions, per aprendre com aplicar la IA generativa a l’empresa:
Sessió sobre IA generativa
En aquesta sessió, conduïda per Aleix Valls de Liquid Lab, s’exploraran els fonaments de la IA i les seves aplicacions en el món empresarial, des de l’art generatiu fins a la generació de textos i imatges.
S’exposaran les limitacions i desafiaments d’aquesta tecnologia emergent i les seves implicacions ètiques i socials, i es presentaran algunes de les eines que estan revolucionant el món empresarial.
La sessió es complementarà amb un AI Assessment que permetrà conèixer quines àrees de l’empresa poden utilitzar la Intel·ligència Artificial per ser més competitives.
Sessions individuals amb les persones participants
Durant els dies posteriors a la sessió, les persones participants podran sol·licitar una reunió personalitzada amb l’equip de Liquid Lab per assessorar-se sobre com enfocar l’estratègia d’eines d’IA generativa en base a l’AI Assessment realitzat durant la primera sessió.
Aquestes sessions van dirigides preferentment a personal directiu de mitjanes i grans empreses i es realitzaran tres edicions.

Inauguració ApadrinaTIC
2024-01-18 08:00 - 10:00 | Palau Macaya, Passeig de Sant Joan, 108, Barcelona, Barcelona, 08037, Espanya
El Cercle Tecnològic impulsa la 4a edició del programa ApadrinaTIC, una iniciativa que té per objectiu fomentar les vocacions en carreres tecnològiques a través d’ajuts i mentories.
El dijous 18 de gener, de 9 a 11 h, se celebrarà al Palau Macaya l’acte de presentació d’aquesta nova edició del programa ApadrinaTIC. Participaran en la sessió institucions, rectors de les universitats catalanes, estudiants de diferents edicions i directius de les empreses tecnològiques.
En aquest marc, comptaran amb representació institucional i una taula de debat amb líders d’opinió del món empresarial, de l’entorn acadèmic i universitari, per fer valdre la importància de la incorporació del Talent TIC al sector, així com les causes i reptes de la manca de talent en l’entorn professional.
L’assistència és gratuïta i oberta a tot el públic, però cal inscriure’s prèviament en aquest enllaç.

[WEBINAR] La intel·ligència artificial aplicada al sector salut
2023-12-19 15:00 - 17:00 | Virtual
La Subdirecció General d’Ordenació i Desenvolupament Professional, amb el suport de Bioinformatics Barcelona, organitza el webinar ‘La intel·ligència artificial aplicada al sector salut’, que tindrà lloc el pròxim 19 de desembre de 16:00h a 18:00h.
Dirigit a professionals que hagin de prendre decisions amb el suport d’eines innovadores basades en l’anàlisi avançada de dades, s’abordaran els reptes i oportunitats de la intel·ligència artificial al sector salut i s’explicarà com es genera valor a partir de les dades. A més, es farà una introducció a conceptes bàsics de la intel·ligència artificial, es desmuntaran mites associats i s’exemplificaran casos d’ús d’aquesta tecnologia en salut. També hi haurà temps per revisar aspectes legals i ètics per a l’ús de les dades i compartir la perspectiva dels pacients.
Si vols assistir al webinar, cal inscripció prèvia en aquest enllaç.

La Transformación Digital en la Atención Social
2023-12-13 15:30 - 18:30 | Auditori i Centre de Congressos Víctor Villegas, Av. Primero de Mayo, s/n, 30006 Murcia, Murcia, Murcia, 30006, Espanya
La Fundación Diagrama organitza la jornada ‘La Transformación Digital en la Atención Social’, que se celebrarà el dimecres 13 de desembre a l’auditori i centre de congressos Víctor Villegas, a Múrcia.
L’acte inclourà una conferència sobre l’ús de la intel·ligència artificial per millorar la vida de les persones en situació de vulnerabiltat i una taula rodona en què s’abordaran els reptes actuals de la transformació digital del tercer sector social.
Més informació aquí.

[SEMINARI] Optimitzant l'impacte social: la importància de les dades en el TSAS
2023-12-13 10:00 - 12:00 | Virtual
Dimecres 13 de desembre, EAPN-ES organitza el Seminari en línia “Optimitzant l’impacte social: la importància de les dades en el Tercer Sector d’Acció Social (TSAS)”.
Bona part de les entitats del TSAS posseeixen informació pròpia sobre les característiques dels seus programes i usuaris, però, o bé no compten amb la capacitat tècnica per a ordenar-la i analitzar-la, o les seves mostres són petites, la qual cosa les fa no extrapolables al conjunt de la població. En aquest sentit, són poques les entitats que tenen capacitat per a realitzar recerques socials pròpies que orientin el rumb de la seva intervenció.
Davant la diversitat de sistemes de recollides de dades, des d’EAPN-ES es va proposar desenvolupar un projecte pilot que permetés avançar en la creacció d’una eina compartida que pugui respondre a aquestes necessitats. Així, es va crear l’eina en línia –Sistema de Recollida de Dades AUNA-, amb la vocació de dotar d’instruments que permetin desenvolupar programes d’intervenció social basats en el coneixement compartit i en informació rellevant a la qual no podrien accedir a través d’altres mecanismes.
Aquest Seminari pretén promoure una reflexió entorn de la necessitat que tenen les organitzacions del Tercer Sector de sistematitzar els seus processos de recollida de dades, i sobre la utilitat i potencialitat que hi ha darrere d’una bona explotació i anàlisi d’aquestes dades.
Consulta el programa.
La inscripció prèvia és imprescindible.

HackB de Sant Joan de Déu
2023-11-29 08:00 - 2023-12-01 18:30 | Campus Docent Sant Joan de Déu, C/ Sant, C. de Sta. Benito Menni, 18-20, Sant Boi de Llobregat, Barcelona, 08830, Espanya
La Fundació Privada Sant Joan de Déu organitza la HackB, una hackató social en què estudiants i perfils júniors de diferents perfils professionals trobaran solucions innovadores a diversos reptes socials, que giraran entorn de les següents temàtiques: suïcidi juvenil, soledat no volguda, xarxes socials i educació sexual.
Des del Campus Docent de la Fundació, es fa una crida a estudiants de l’àmbit social o professionals que estiguin fent pràctiques a entitats del tercer sector social perquè s’apuntin a la HackB, ja que l’esdeveniment vol ser un punt de trobada perquè connectin amb estudiants d’infermeria del campus i formin equips multidisciplinaris.
La HackB se celebrarà al Campus Docent de Sant Joan de Déu (Sant Boi de Llobregat) els dies 29 i 30 de novembre i 1 de desembre de 2023 i hi haurà diferents premis econòmics per les millors propostes. Més informació aquí

SocialDigital: Transformando vidas
2023-11-24 08:30 - 13:15 | Cibernàrium 22@ – Barcelona Activa, Carrer de Roc Boronat, 117, Barcelona, 08018, Espanya
El 24 de novembre, FICE_Spain, la Federación Internacional de Comunidades Educatives, organitza la Jornada SocialDigital. L’esdeveniment és una oportunitat per a descobrir les propostes que la transformació digital ofereix al sector social.
Les entitats del Tercer Sector s’enfronten a un canvi estructural en el paradigma social, econòmic, tecnològic i operatiu. La bretxa digital afecta especialment a aquelles persones en situació de vulnerabilitat, abordar-la és clau per a garantir els drets humans universals en ple segle XXI. En aquesta Jornada SocialDigital, les noves tecnologies i les eines més innovadores es donaran la mà per a assumir el gran repte dels nostres dies: no deixar a ningú enrere.

SocialHack PDS
2023-11-17 15:00 - 2023-11-19 12:30 | Hub Social, c/Girona 34, interior, Barcelona, 08010, Espanya
De l’anglès hack (resoldre problemes de forma creativa) i marathon (marató): Un esdeveniment col·laboratiu en el qual s’aplica la tecnologia i la creativitat per resoldre reptes, en un curt espai de temps i de forma intensiva. Els participants, en equips o en solitari, construeixen solucions noves i imaginatives que responguin als diferents reptes proposats.
Entre el 17 i el 19 de novembre, el Hub Social acull una hackató d’innovació social, el SocialHack PDS, impulsat per l’associació Promoció i Desenvolupament Social (PDS). Oberta a estudiants i professionals del món de la tecnologia, psicologia i l’educació social, aquesta hackató social presentarà 4 reptes pels quals els participants, distribuïts en equips, hauran de donar resposta ideant i desenvolupant propostes innovadores en 48 hores. La inscripció és gratuïta i s’atorgaran 8.000€ en premis pels projectes guanyadors amb l’objectiu que puguin continuar desenvolupant-se passat el concurs.
La inscripció prèvia és imprescindible.

Dejuni Digital. Desgooglelitza la teva ment
2023-11-15 17:00 - 18:30 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Trobes que estàs permanentment connectada al teu dispositiu mòbil? Vols veure quins interessos hi ha rere la captació de la nostra atenció? Trobes vital aturar-te a descansar per connectar amb la vida? Vols aprendre a fer-ho en comunitat? Llavors, aquest taller és per tu.
El pròxim 15 de novembre, el Canòdrom organitza el taller Dejuni Digital. Desgooglelitza la teva ment, una sessió d’autoajuda col·lectiva per canviar-ho tot. Amb Sergi Onorato s’abordarà el dret a desconnectar. També coneixerem com funcionen els grans gegants tecnològics: com capten les nostres dades, perquè s’utilitzen, o com ho fan per guanyar tants diners, i quines alternatives que posen la vida al centre tenim.

Smart City Expo World Congress
2023-11-07 09:00 - 2023-11-09 16:00 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
L’Smart City Expo World Congress (SCEWC) és el principal esdeveniment internacional sobre ciutats i solucions urbanes intel·ligents organitzat per Fira de Barcelona. Enguany, del 7 al 9 de novembre, celebrarà una edició rècord amb el tema “Benvinguts a la nova era urbana” i registrarà un creixement del 55% en espai d’exposició i un 20% més d’assistents, professionals i representants de més de 800 ciutats i 140 països, convertint la pròxima edició en la més gran fins avui.
L’esdeveniment es confirma com l’aparador global més gran de solucions urbanes innovadores i projectes centrats en estratègies per transformar metròpolis actuals en espais més sostenibles, eficients i flexibles. Per aconseguir aquest objectiu, l’SCEWC estructurarà el seu programa en vuit àmbits principals: habilitació de les tecnologies, energia i medi ambient, mobilitat, governança, vida i inclusió, economia, infraestructura i edificis, seguretat, i economia blava.
Més informació.

Pedagogia crítica per a intel·ligències artificials
2023-11-02 16:00 - 19:00 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
La intel·ligència artificial està en el seu moment màxim de popularitat mediàtica i ús. S’utilitza a les redaccions de grans mitjans. S’aplica a les oficines per redactar subvencions. Es fa servir a l’administració per determinar sol·licituds d’ajudes socials. Ens acompanya a casa i ens suggereix quina sèrie ens pot agradar. I al carrer, detecta qui pot estar pertorbant una teòrica pau pública. Però com funciona realment el processament de dades? Com arriba a aquests resultats? I com aprèn dels resultats incorrectes?
El Canòdrom, amb el col·lectiu Estampa, organitza una sessió teòrico-pràctica sota el títol ‘Pedagogia crítica per a intel·ligències artificials’. L’objectiu és aproximar-se al funcionament dels models d’IA i reflexionar sobre diverses qüestions: com s’arriba a automatitzar la generació de textos i imatges? En què es basen per identificar què hi ha a una imatge? Quines són les implicacions mediambientals i polítiques de l’actual model d’IA?
El Canòdrom posa en pràctica i continua les reflexions que es van generar en el marc del cicle IA, Drets i Democràcia sobre les potencialitats i les limitacions de la intel·ligència artificial.
La inscripció prèvia és imprescindible.

IA explicada: aprofita el poder de la IA generativa
2023-10-26 11:00 - 12:00 | Virtual
Probablement utilitzes la intel·ligència artificial cada dia. La IA està a tot arreu i canvia constantment la forma en què treballem i ens divertim.
Però com funciona la IA? I com podem utilitzar-la de forma responsable?
Com a part de la iniciativa AI Skills, el 26 d’octubre a les 11h, Microsoft organitza la jornada virtual ‘IA explicada: aprofita el poder de la IA generativa’ en què ens descobrirà com els individus i la societat podem aprofitar el poder de la IA. Durant la formació, s’abordaran els fonaments de la IA generativa i s’explorarà com està ajudant les persones a crear, a resoldre problemes complexos i a beneficiar a les seves comunitats.
Aprendràs sobre les tendències en el futur del treball, sobre noves i emergents tecnologies i tindràs accés a eines i recursos de capacitació gratuïts.
Inscriu-te!

Aplicació de ChatGPT i GPT-4 en la ciència social
2023-10-24 15:45 - 2023-11-09 16:45 | Virtual
Aquest curs intensiu impulsat pel Col·legi de Professionals de la Ciència Política i de la Sociologia de Catalunya explora la intersecció entre la ciència social i les tecnologies emergents d’intel·ligència artificial, centrant-se específicament en ChatGPT i GPT-4.
Amb sessions estructurades en un format combinat de teoria i pràctica, els participants es submergiran en temes com la història de la IA, la generació de marcs teòrics i les tècniques d’anàlisi qualitativa i quantitativa assistides per IA.
A més, es tractaran qüestions crítiques com els biaixos en els models de llenguatge, les implicacions ètiques de la recerca assistida per IA i el rol emergent del prompt engineer en la ciència social. A través de treball en grup i debats, els participants reflexionaran sobre les oportunitats i desafiaments que aquestes eines presenten per a la recerca i pràctica en ciència social en l’era digital.
Dates: Dimarts i dijous: 24, 26, 31 d’octubre i 2, 7 i 9 de novembre
Horari: 15:45h a 17:45h
Format: Online (Plataforma Zoom)

'PDIS: Proyectos de Impacto Social'
2023-10-18 17:00 - 20:30 | Virtual
El Dia dels Projectes d’Impacte Social, impulsat pel Project Management Institute (Barcelona) pretén ser el punt de trobada de referència entre les entitats del tercer sector i els voluntaris professionals en gestió de projectes a l’Estat espanyol.
L’objectiu és transmetre bones pràctiques de direcció de projectes a l’àmbit social, específicament a associacions civils, ONGs i fundacions encarregades de la seva planificació, execució i seguiment, per a visibilitzar els projectes, accelerar la consecució de resultats i millorar l’impacte positiu en la societat.
La jornada, en línia, reunirà representants de diferents organitzacions socials que compartiran experiències, presentaran casos d’èxit i exposaran dades i es connectarà als equips de les institucions gestores de projectes socials amb els voluntaris del PMI, generant un ambient col·laboratiu, de co-creació, mentoría i seguiment en els projectes de les institucions.

IA: Intel·ligència artificial
2023-10-18 11:00 - 2024-03-17 16:00 | CCCB Centre de Cultura Contemporània de Barcelona, C/ de Montalegre, 5, Barcelona, Barcelona, 08001
El CCCB organitza aquesta exposició sobre la història, el funcionament, les possibilitats creatives i els reptes ètics i legislatius de la intel·ligència artificial avui.
La mostra aborda el paper de la intel·ligència artificial en la vida quotidiana, les oportunitats que presenta per a la recerca científica i biomèdica, el paper de la supercomputació com a principal impulsor, la situació legislativa actual, els riscos de desinformació que en planteja l’ús generalitzat o els biaixos racials i de gènere que pot generar.
A través d’un recorregut que inclou instal·lacions artístiques interactives, un timeline amb fites clau, obres de referència fetes amb IA, el testimoni d’experts i peces de nova creació, l’exposició explora la relació entre la intel·ligència artificial i la creativitat humana.

Entre Torralbes: La IA entre la filosofia i la computació
2023-10-17 18:00 - 20:00 | Ateneu Barcelonès, Carrer de la Canuda 6, Barcelona, Barcelona, 08002, España
Entre Torralbas és el debat tecnològic entre tecnologia i ètica, entre ètica i tecnologia sobre la IA. Un debat intens entre dos experts de primer nivell, on es plantejaran qüestions de màxima actualitat i de gran transcendència en aquest context de revolució que afecta tots els àmbits de la nostra societat.
Antonio Torralba, enginyer de telecomunicacions, amb una llarga trajectòria professional al seu darrere, actualment és el director de la unitat en Artificial Inteligence and Decision Making del MIT. Recentment, ha estat investit honoris causa per la Universitat Politècnica de Catalunya (UPC).
Francesc Torralba, filòsof entre moltes altres activitats professionals, en l’actualitat dirigeix la Càtedra Ethos d’ètica aplicada a Blanquerna (Universitat Ramon Llull). Recentment, ha estat guardonat amb el Premi Assaig Bones Lletres 2022 pel seu llibre “L’ètica algorítmica”.
L’acte, organitzat pel Grup Intercol·legial de Treball en Intel·ligència artificial, serà moderat per la catedràtica de la UPC i especialista en ètica de la Intel·ligència Artificial Karina Gibert.
L’acte tindrà lloc el pròxim dimarts 17 d’octubre a les 18 hores, a l’Ateneu Barcelonès, i es podrà enllaçar amb la inauguració de l’exposició intel·ligència artificial del CCCB, que tindrà lloc el mateix dia entre les 19:15 i les 21:00 hores.

Jornada ‘Ètica i tecnologia en els serveis socials’
2023-10-10 12:00 - 14:00 | ABD, C/Quevedo 2, bajos, Barcelona, Barcelona, 08012, Espanya
El pròxim dimarts 10 d’octubre de 12 a 14 hores, tindrà lloc la jornada ‘Ètica i tecnologia en els serveis socials’, amb l’objectiu de generar un espai de diàleg sobre la relació del binomi ètica i tecnologia en l’àmbit social i sociosanitari.
La jornada serà presencial a la seu d’ABD a Barcelona (C/ Quevedo 2, baixos) i es retransmetrà a través del canal de Youtube d’ABD.
Obrirà la tercera jornada la presidenta del Comitè d’Ètica del grup ABD, directora de la Unitat Operativa Sociosanitària i adjunta a gerència de l’entitat, Pilar Rodríguez Benito, i intervindran Itziar de Lecuona, doctora en Dret i directora de l’Observatori de Bioètica i Drets (Càtedra UNESCO de Bioètica) de la Universitat de Barcelona, i Albert Isern, CEO de Momentum Analytics.

Webinar: ‘El futur de la captació de fons que ja és present’
2023-10-05 09:30 - 11:00 | Virtual
La captació de fons en les entitats no lucratives del sector social ha experimentat una profunda transformació en els darrers anys. Les estratègies tradicionals han perdut terreny i s’obren pas les tècniques personalitzades i obertes a la societat, les plataformes digitals, les col·laboracions estratègiques i l’aplicació de les noves tecnologies.
La Comissió de l’Àmbit Social, òrgan pertanyent a la Coordinadora Catalana de Fundacions (CCF), organitza un webinar que convida a les fundacions del tercer sector a explorar noves vies de captació de fons privats en un context marcat per la digitalització i la irrupció de la intel·ligència artificial.

La sessió se celebrarà el 5 d’octubre a les 09.30 h i estarà conduïda pel soci director de Zohar Consultoria & Marketing Social, Ricard Valls. El programa de la jornada constarà de les següents parts:

09.30 h. Benvinguda i presentació a càrrec d’Eugènia Bieto, presidenta de la CCF.
09.35 h. Presentació ‘El futur de la captació de fons que ja és present’, amb Ricard Valls.
10.45 h. Torn de preguntes.ènc
11.00 h. Fi de l’acte.

Cal inscripció prèvia per assistir a l’acte, que es durà a terme mitjançant la plataforma Zoom.

Tertúlia(21: Estem preparats a Catalunya per a l’impacte de la IA?
2023-09-28 09:00 - 13:00 | Torre Telefònica – Diagonal 00, Ernest Lluch i Martín, 5, Barcelona
Nova trobada de Tertúlia(21 en què s’abordarà el futur digital de Catalunya i si estem preparats per a l’impacte de la intel·ligència artificial a través de diferents conferències, taules rodones i converses.
Tertúlia(21 és un esdeveniment que reuneix i connecta persones i empreses que viuen la R+D i treballen en la constant redefinició de la indústria digital a Catalunya, fent recerca i desenvolupant productes, serveis i metodologies al servei de la transformació digital de la nostra societat.
Una trobada per aprendre, compartir idees, dur a terme sinergies i participar de les experiències i projectes d’empresaris i professionals d’àmplia i reconeguda trajectòria.
